Spålen-Katnosa naturreservat

Spålen-Katnosa naturreservat (20 298 daa iht. Naturbase, 20 100 daa iht. forskriften) omhandler myr, vann og vassdrag med få tekniske inngrep. Reservatet ble opprettet 23. juni 1995, men forskriften ble endret ved kgl.res. 14. februar 2014 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet.

Naturreservatet ligger sentralt i Nordmarka, med mer enn halvparten av reservatet i Ringerike kommune og resten fordelt i Lunner og Jevnaker kommuner.

Området preges av skogkledde åser og store vann, blant annet vannet Katnosa. Terrengformasjonene er vide og rolige, med enkelte bratte skrenter og dalsider. Skogbunnen er næringsrik og skogbildet domineres av gran. Deler av skogen er naturskog. Inneholder sjeldne lavarter og stort mangfold av plantearter og vegetasjonstyper.

Området er særlig viktig for friluftslivsopplevelser i et landskap som preges både av villmark og rike kulturhistoriske minner.

 Se også 
 Naturvernområder i Ringerike
 Katnosa gård
 Sinnerdamshytta
 Spålen

 Litteratur 
Sverre Grimstad: Nordmarka – merker og mysterier. Andresen og Butenschøn Oslo 2008. ISBN 978-82-7981-053-7

 Referanser 
Forskrift om vern av Spålen-Katnosa naturreservat, Ringerike, Jevnaker og Lunner kommuner, Buskerud og Oppland. Klima- og miljødepartementet, 14. februar 2014.

Kategori:Nordmarka
Kategori:Naturreservater i Ringerike
Kategori:Verneområder i Jevnaker
Kategori:Naturreservater i Lunner
Kategori:Verneområder opprettet i 1995